Vrou ernstig beseer in Sandton-botsingFoto: Netcare 911 ŉ Vrou het Vrydagmiddag ernstige beserings opgedoen in ŉ botsing in Sandton. Volgens Shawn Herbst, woordvoerder van Netcare 911, het die botsing op die hoek van Katherinestraat en Pretoriaweg in Sandown plaasgevind. “Twee motors het glo gebots waarna een van die motors teen ŉ lamppaal vas is. Gevolglik was die insittendes in die wrak vasgekeer.” Herbst het gesê meganiese toerusting moes gebruik word om die man en vrou uit die wrak te bevry. “Die vrou het ernstige beserings opgedoen. Paramedici van Netcare 911 en Emer-G-Med het haar op die toneel gestabiliseer voordat sy per helikopter na ŉ nabygeleë hospitaal geneem is vir verdere ondersoek.” Die presiese omstandighede rakende die voorval word ondersoek.